William Faulkner

William Cuthbert Faulkner (* 25. september 1897, New Albany, Mississippi, USA – † 6. júl 1962, Byhalia) bol americký básnik a prozaik, nositeľ Nobelovej ceny za literatúru. 

Je považovaný za zakladateľa južanskej literatúry 20. storočia. Jeho tvorbu výrazne ovplyvnil F. M. Dostojevský, naturalizmus a moderna. Faulkner je považovaný za jedného z novátorov kompozície moderného románu, ktorá je uňho akoby chaotická, až v závere sa ukazuje, že jednotlivé čiastočky logicky súvisia. Zobrazoval psychický, emocionálny a morálny svet na pozadí spoločenských zmien od občianskej vojny. Dramatickosť jeho príbehov pramení z kolízie tradičných hodnôt starého juhu s meniacou sa tvárou spoločnosti.

Životopis 
Vyrastal v Oxforde v štáte Mississippi ako syn bohatej a váženej južanskej rodiny. Tu strávil väčšinu svojho života, okrem obdobia, keď slúžil v Britských kráľovských vzdušných silách v Kanade v roku 1918, nejaký čas strávil ako reportér a bohém v New Orleans a v roku 1925 krátko pobudol aj v Európe.

Študoval na gymnáziu a dva roky strávil na Oxforde. Jeho jediným lákadlom na vysokej škole bol futbal, a pokušenia ako lovenie, popíjanie a párty, až kým ho v roku 1915 nevyhodili. Jeho rodina dohliadla na to, aby sa zamestnal v banke jeho starého otca. Jeho záškoláctvo bolo jasným znamením toho, že akademická práca nie je nič pre neho. 

V New Orleans sa Faulkner začal zaujímať o poéziu a avantgardných spisovateľov, ako T. S. Eliot a J. Joyce, a o francúzskych symbolistov S. Mallarmé a P. Verlaine. Faulkner vydal dve básnické zbierky: The Marble Faun (1924) a A Green Bough (1931).

V New Orleans spoznal Sherwooda Andersona, ktorý mu pomohol vydať jeho prvý román - The Soldier's Pay (1926, Vojakov žold).

V roku 1929 si Faulkner zobral za ženu Estelle Franklin, jeho bývalú lásku, ktorá sa rozviedla s prvým manželom a vrátila sa do Oxfordu aj so svojimi dvoma deťmi. Spolu s Faulknerom si kúpili dom v Rowan Oak, kde sa im narodila dcéra, a tu sa aj natrvalo usadili. 

Faulkner verejne komentoval rasové vzťahy počas boja za desegregáciu škôl, uznával ľudské práva a dôstojnosť černochov, kritizoval brutalitu a nespravodlivosť, ktorá bola na nich vykonávaná.

Dielo 
 1926 - The Soldier´s Pay  – román o členovi „Stratenej generácie“, ktorý sa vracia domov z vojny   
 1927 - Mosquitoes - satira na umelcov z New Orleans  
 1929 - Sartoris - román; je kronikou kedysi významnej rodiny, ktorá sa nevie vyrovnať s vojnovými zážitkami a súčasným svetom; hrdina sa po návrate z 1. sv. vojny snaží nájsť zmysel života, čím pripomína hrdinov stratenej generácie; tu po prvýkrát vytvoril fiktívny okres Yoknapatawpha s hlavným mestom Jefferson, ktorý sa stal jedným z najznámejších mini-svetov 20. storočia
 1929 - The Sound and the Fury
 1930 - As I Lay Dying 
 1931 - Sanctuary 
 1932 - Light in August
 1936 - Absolom, Absolom 
 1938 - The Unvanquished 
 1939 - The Wild Palms 
 1940 - Hamlet 
 1942 - The Bear
 1948 - Intruder in the Dust 
 1951 - Requiem for a Nun 
 1954 - A Fable 
 1957 - Town 
 1959 - The Mansion 
 1962 - The Reivers 
 1978 - Flags in the Dust

V slovenčine 

 1961 - Báj (A Fable) 
 1969 - Augustové svetlo (Light in August) 
 1972 - Medveď (The Bear) 
 1974 - Neodpočívaj v pokoji (Intruder in the Dust) 
 1975 - Divé palmy (The Wild Palms) - román zložený z dvoch dejovo nezávislých príbehov o zmysle života a lásky - príbeh Divé palmy o nedovolenej mileneckej láske končí smrťou ženy po ilegálnom potrate a nútenými prácami pre muža, druhý príbeh Starec Mississippi (Old Man) rozpráva o trestancovi, ktorý počas povodne zachráni tehotnú ženu a jej novonarodené dieťa, je však obvinený z pokusu o útek a je mu zvýšený trest. 
 1975 - Kmíni (The Reivers) 
 1978 - Bľabot a bes (The Sound and the Fury) - román, znázorňuje skazu starej južanskej aristokratickej rodiny 
 1978 - Svätyňa (Sanctuary)

Iné projekty 

Spisovatelia USA
Básnici USA
Stratená generácia
Nositelia Nobelovej ceny za literatúru
Víťazi Pulitzerovej ceny
Osobnosti na poštových známkach USA
Osobnosti z Mississippi